Publication: Magyar Közlöny
Issue: MK-2003-135 (Year: 2003, Number: 135)
Era: 1990-2004
Section: 11. §-a alapján, valamint a 26/2001. (VII. 27.) OM rendelet 7. §-a szerint.
Paragraph Index: 990

4. A szakmai vizsga részei: — gyakorlati vizsga, — szóbeli vizsga. 4.1. Gyakorlati vizsga A gyakorlati vizsga tartalma: — az adott város vagy régió idegenforgalmi értékeinek magyarul, illetve a tanult idegen nyelven (nyelveken) történõ helyszíni bemutatása gyalogos körséta vagy autóbuszos bejárás keretében. A gyakorlati vizsga célja annak megállapítása, hogy a vizsgázó, — ismeri-e az adott város történelmi múltját, jelenét, idegenforgalmi értékeit, — meg tud-e adni minden szükséges információt a látnivalókról, illetve az azokhoz kapcsolódó bármilyen egyéb témákról, — az útvonal objektumait az autóbuszból vagy gyalogos sétán magyarul, illetve az adott idegen nyelven összefüggõen, rendszerezetten tudja-e bemutatni, — a városnézésnek azon a szakaszán, ahol nincs vagy kevés a látnivaló, tud-e a vendégek érdeklõdését felkeltõ, kiegészítõ információkat adni, — elsajátította-e a mikrofon helyes használatát, — helyesen alkalmazza-e a városnézés során a tanult szakmai, módszertani és technikai ismereteket. 4.2. Szóbeli vizsga A szóbeli vizsga komplex ismeretanyag számon kérése a megadott témakörökbõl tételhúzás, illetve gyakorlati esetpéldák megoldása formájában. A szóbeli vizsga az alábbi témakörök ismeretanyagára épít: — aktuális társadalmi ismeretek, — országismeret, — mûvészettörténet, — idegenforgalmi ismeretek, — rendezvényszervezési ismeretek, — szállodai és vendéglátó ismeretek, — idegenvezetõi módszertan (esetpéldák, szituációs gyakorlatok segítségével). 4.2.1. Szóbeli vizsgakövetelmények A vizsgázó ismerje: — a Magyarországon zajló kül-, bel- és gazdaságpolitikai eseményeket és azok összefüggéseit, — hazai és nemzetközi idegenforgalomban zajló folyamatokat, a fejlõdés irányait, — az idegenforgalmi piac alapfogalmait és kölcsönhatásukat, — a hazai idegenforgalom szervezetét és irányítási rendszerét, — a vendéglátás és a szállodaipar, valamint az idegenforgalom kapcsolatát, — a kereskedelmi szálláshelyek szerepét és feladatát, osztályba sorolásuk szempontjait, — a magyar konyha kialakulását, jellegzetes ételeit, azok elkészítési módját, étkezési szokásaikat, — Magyarország borvidékeit, a jellegzetes magyar borokat, — a nemzetek konyháit, étkezési szokásait, egyes nemzeti ételek elkészítésének módját, — a fontosabb terítési és felszolgálási szabályokat, módokat, az étel- és italajánlás szempontjait, — a nyelvterület országainak gazdasági, kulturális és történelmi múltját és jelenét, szokásait, — Magyarország régióinak kulturális, mûvészeti, népmûvészeti és idegenforgalmi értékeit, mûemlékeit, — az aktuális vám- és devizaszabályokat, — az idegenvezetõ munkavállalásának jogi szabályozását, feltételeit, — az idegenvezetõ tevékenység helyét, szerepét a turizmus rendszerében és a gazdálkodó szervezetben, — az idegenvezetõvel szembeni szakmai, társadalmi elvárásokat, — a kongresszusi turizmus és rendezvényszervezés jelentõségét az exkluzív turizmusban, a rendezvényszervezés folyamatát, az idegenvezetõre háruló vendégfogadói és kísérõi, valamint tolmácsolási feladatokat, — az üzleti élet bonyolításához nélkülözhetetlen titkári teendõket, 2003/135. szám — a kulturált idegenvezetõi magatartás szabályait. Az idegenvezetõi módszertani ismeretek számon kérése esetpéldákon keresztül történik, melynek során a vizsgázók egy idegenvezetõi esetpéldát, gyakorlati szituációt oldanak meg. Az esetpélda megoldásánál a vizsgázó legyen képes: — az adott idegenvezetõi szituációba beilleszkedni, a feladatot megérteni, és helyesen megoldani, — az oktatás során elsajátított ismeretanyagot az esetpélda megoldásánál felhasználni és szintetizálni, — megoldási alternatívákat keresni, és megtalálni az optimális megoldást, — a nehéz helyzetekben azonnal dönteni, a szükséges szervezési, gyakorlati intézkedéseket megtenni.

Source: https://magyarkozlony.hu/hivatalos-lapok/de8b3a6253b64182053c672b53f02744c8672bce/dokumentumok/08aff207c8016d927976b248053547323a97ce43/letoltes